
ΣΤΑΤΙΣΤΙΚΗ ΥΠΗΡΕΣΙΑ  
1444 ΛΕΥΚΩΣΙΑ

   ΚΥΠΡΙΑΚΗ ΔΗΜΟΚΡΑΤΙΑ 	
  		

	
10 Αυγούστου, 2026

ΔΕΛΤΙΟ ΤΥΠΟΥ  

ΣΤΑΤΙΣΤΙΚΕΣ ΕΞΩΤΕΡΙΚΟΥ ΕΜΠΟΡΙΟΥ:
ΜΑΪΟΣ 2026 (ΤΕΛΙΚΑ ΣΤΟΙΧΕΙΑ) ΚΑΙ ΙΟΥΝΙΟΣ 2026 
(ΠΡΟΚΑΤΑΡΚΤΙΚΑ ΣΤΟΙΧΕΙΑ)

Ιούνιος 2026, Προκαταρκτικά Στοιχεία

Οι συνολικές εισαγωγές αγαθών τον Ιούνιο 2026 ανήλθαν στα €1.289,3 εκ. σε σύγκριση με €1.152,2 εκ. τον Ιούνιο 2025, καταγράφοντας αύξηση 11,9% (Πίνακας). Οι εισαγωγές από άλλα Κράτη Μέλη της ΕΕ ήταν €730,7 εκ. και από τρίτες χώρες €558,6 εκ. σε σύγκριση με €615,1 εκ. και €537,1 εκ. αντίστοιχα τον Ιούνιο 2025 (Διάγραμμα 1). Οι εισαγωγές τον Ιούνιο 2026 περιλαμβάνουν τη μεταβίβαση οικονομικής ιδιοκτησίας πλοίων, συνολικής αξίας €117,8 εκ. έναντι €55,8 εκ. τον Ιούνιο 2025.

Οι συνολικές εξαγωγές αγαθών τον Ιούνιο 2026 ανήλθαν στα €463,0 εκ. σε σύγκριση με €514,1 εκ. τον Ιούνιο 2025, σημειώνοντας μείωση 9,9% (Πίνακας). Οι εξαγωγές προς άλλα Κράτη Μέλη της ΕΕ ήταν €212,0 εκ. και προς τρίτες χώρες €251,0 εκ., σε σύγκριση με €149,0 εκ. και €365,1 εκ. αντίστοιχα τον Ιούνιο 2025 (Διάγραμμα 1). Οι εξαγωγές τον Ιούνιο 2026 περιλαμβάνουν τη μεταβίβαση οικονομικής ιδιοκτησίας πλοίων και αεροσκαφών, συνολικής αξίας €77,3 εκ. έναντι €68,5 εκ. τον Ιούνιο 2025.

Οι συνολικές εισαγωγές αγαθών για την περίοδο Ιανουαρίου–Ιουνίου 2026 ανήλθαν στα €7.296,8 εκ. σε σύγκριση με €6.705,4 εκ. για την περίοδο Ιανουαρίου–Ιουνίου 2025, σημειώνοντας αύξηση 8,8%. Οι συνολικές εξαγωγές αγαθών για την περίοδο Ιανουαρίου–Ιουνίου 2026 ανήλθαν στα €2.617,7 εκ. σε σύγκριση με €2.650,3 εκ. για την περίοδο Ιανουαρίου–Ιουνίου 2025, σημειώνοντας μείωση 1,2%. Το έλλειμμα του εμπορικού ισοζυγίου ανήλθε στα €4.679,1 εκ. για την περίοδο Ιανουαρίου–Ιουνίου 2026 σε σύγκριση με €4.055,1 εκ. την αντίστοιχη περίοδο του 2025. 

Μάιος 2026, Τελικά Στοιχεία

Οι συνολικές εισαγωγές αγαθών ανήλθαν στα €1.309,4 εκ. τον Μάιο 2026 σε σύγκριση με €1.070,1 εκ. τον Μάιο 2025, σημειώνοντας αύξηση 22,4%. (Πίνακας)
 
Οι εξαγωγές εγχώρια παραγόμενων προϊόντων, περιλαμβανομένων των προμηθειών πλοίων και αεροπλάνων, για τον Μάιο 2026 ανήλθαν στα €348,1 εκ. σε σύγκριση με €212,4 εκ. τον Μάιο 2025, καταγράφοντας αύξηση 63,9%. 

Η αξία των εγχώριων εξαγωγών βιομηχανικών προϊόντων, εξαιρουμένων των προμηθειών πλοίων και αεροπλάνων, για τον Μάιο 2026 ανήλθε σε €334,7 εκ. σε σύγκριση με €197,9 εκ. τον Μάιο 2025. Η αξία των εγχώριων εξαγωγών γεωργικών προϊόντων, εξαιρουμένων των προμηθειών πλοίων και αεροπλάνων, για τον Μάιο 2026 ανήλθε στα €12,2 εκ. έναντι €13,3 εκ. τον Μάιο 2025. 

Οι εξαγωγές ξένων προϊόντων, περιλαμβανομένων των προμηθειών πλοίων και αεροπλάνων, για τον Μαίο 2026 ανήλθαν στα €173,5 εκ. σε σύγκριση με €115,3 εκ. τον Μάιο 2025, σημειώνοντας αύξηση 50,5%.

Οι κυριότερες κατηγορίες εξαγωγών εγχώρια παραγόμενων προϊόντων κατά την περίοδο Ιανουαρίου-Μαΐου 2026 (εξαιρουμένων των προμηθειών σε πλοία και αεροσκάφη), ήταν τα ορυκτά καύσιμα και λάδια με αξία €743,6 εκ., το χαλλούμι με αξία €167,5 εκ. και τα φαρμακευτικά προϊόντα με αξία €144,2 εκ. (Διάγραμμα 2) 


[image: ]
Σημείωση: Η κατηγορία ‘Ορυκτά καύσιμα και λάδια’ αφορά προϊόντα τα οποία είχαν αρχικά εισαχθεί, έτυχαν επεξεργασίας και επανεξήχθησαν.

	Έτος και Μήνας
	 Συνολικές Εισαγωγές 
	     Συνολικές Εξαγωγές 

	
	             €000’ς
	                 €000’ς

	2026
	         
	           

	Ιούνιος
	         1.289.311
	      462.971

	Μάιος
	         1.309.352
	      521.610

	Απρίλιος
	         1.376.686
	      361.746

	Μάρτιος
	         1.207.683
	      500.901

	Φεβρουάριος
	         1.120.333
	      244.769

	Ιανουάριος
	            993.385
	      525.659

	2025
	      13.866.998
	           5.580.995

	Δεκέμβριος
	         1.249.292
	      498.431

	Νοέμβριος
	         1.055.145
	      430.761

	Οκτώβριος
	         1.170.809
	      390.538

	Σεπτέμβριος
	         1.231.616       
	      497.383

	Αύγουστος
	         1.143.895
	               546.556

	Ιούλιος
	         1.310.875
	               567.063

	Ιούνιος
	         1.152.240
	               514.112

	Μάιος
	         1.070.065
	               327.648

	Απρίλιος
	         1.190.717
	               393.553

	Μάρτιος
	         1.084.757
	               475.020

	Φεβρουάριος
	         1.056.396
	               496.220

	Ιανουάριος
	         1.151.189
	               443.712

	Σημείωση: Τα στοιχεία εισαγωγών για τους μήνες Μάρτιο-Μάιο 2026 και τα στοιχεία εξαγωγών για τους μήνες Ιανουάριο-Μάιο 2026 έχουν αναθεωρηθεί. Τα στοιχεία Ιουνίου 2026 είναι προκαταρκτικά.
























ΜΕΘΟΔΟΛΟΓΙΚΕΣ ΠΛΗΡΟΦΟΡΙΕΣ


Στατιστική Αξία

Η στατιστική αξία είναι η αξία των αγαθών κατά τη στιγμή και στον τόπο όπου τα αγαθά διασχίζουν τα σύνορα της Κύπρου. 

Εγχώρια Παραγόμενα και Ξένα Προϊόντα

Εγχώρια παραγόμενα προϊόντα είναι τα εμπορεύματα που παράγονται εξ ολοκλήρου στην Κύπρο ή εμπορεύματα που παράχθηκαν σε άλλη χώρα αλλά πραγματοποιήθηκε εντός Κύπρου η τελευταία οικονομικά ουσιαστική μεταποίηση ή επεξεργασία που οδήγησε στην κατασκευή νέου προϊόντος ή αντιπροσωπεύει σημαντικό στάδιο της διαδικασίας κατασκευής. Προϊόντα τα οποία αρχικά είχαν εισαχθεί και έτυχαν επιδιόρθωσης ή άλλης μη σημαντικής διαδικασίας η οποία δεν τα αλλάζει ουσιαστικά, δεν καθορίζονται ως εγχώρια.
     
Ξένα προϊόντα είναι τα εμπορεύματα που παράχθηκαν σε άλλη χώρα εκτός Κύπρου και τα παράγωγα εμπορεύματα τα οποία έτυχαν σημαντικής επεξεργασίας σε χώρα εκτός Κύπρου η οποία τους απέδωσε την καταγωγή στην εν λόγω χώρα.

Εμπορικός Εταίρος

Οι  ενδοενωσιακές εξαγωγές και οι εξαγωγές προς τρίτες χώρες καταρτίζονται με βάση το Κράτος Μέλος της ΕΕ και τη χώρα τελικού προορισμού αντίστοιχα, δηλ. το τελευταίο κράτος στο οποίο, κατά τη στιγμή της εξαγωγής, είναι γνωστό ότι αποστέλλονται τα εμπορεύματα. 

Ως εμπορικός εταίρος για τις εισαγωγές από τρίτες χώρες νοείται η χώρα καταγωγής των εμπορευμάτων, δηλ. η χώρα στην οποία τα εμπορεύματα παράγονται εξ ολοκλήρου. Ένα εμπόρευμα, στην παραγωγή του οποίου εμπλέκονται δύο ή περισσότερες χώρες, κατάγεται από τη χώρα στην οποία συντελέστηκε η τελευταία, οικονομικά ουσιαστική μεταποίηση ή επεξεργασία που οδήγησε στην κατασκευή νέου προϊόντος ή αντιπροσωπεύει σημαντικό στάδιο της διαδικασίας κατασκευής. 

Ως εμπορικός εταίρος για τις ενδοενωσιακές εισαγωγές νοείται το Κράτος Μέλος προέλευσης των εμπορευμάτων. 

Το Ηνωμένο Βασίλειο περιλαμβάνεται στο εμπόριο με τρίτες χώρες. Οι εισαγωγές από το Ηνωμένο Βασίλειο καταγράφονται βάσει της χώρας προέλευσης μέχρι τις 31 Δεκεμβρίου 2020. Από τον Ιανουάριο 2021 και εντεύθεν, όσον αφορά το εμπόριο με τη Βόρειο Ιρλανδία οι εισαγωγές καταγράφονται βάσει της χώρας προέλευσης ενώ για το εμπόριο με το Ηνωμένο Βασίλειο (εξαιρουμένης της Βορείου Ιρλανδίας) οι εισαγωγές καταγράφονται βάσει της χώρας καταγωγής. Για αυτούς τους λόγους, τα στατιστικά στοιχεία εισαγωγών από το Ηνωμένο Βασίλειο δεν είναι απόλυτα συγκρίσιμα με αυτά των άλλων τρίτων χωρών, για τις περιόδους πριν και μετά το τέλος του 2020.


Για περισσότερες πληροφορίες: 
Πύλη Στατιστικής Υπηρεσίας, υπόθεμα Εξωτερικό Εμπόριο
CYSTAT-DB (Βάση Δεδομένων)
Εκδόσεις
Μεθοδολογικές Πληροφορίες

Επικοινωνία

